CELEX: 62021CN0595
Language: lt
Date: 2021-09-27 00:00:00
Title: Byla C-595/21: 2021 m. rugsėjo 27 d. Bayerisches Verwaltungsgericht Ansbach (Vokietija) pateiktas prašymas priimti prejudicinį sprendimą byloje LSI – Germany GmbH / Freistaat Bayern

2021 12 13   
            
            
               LT
            
            
               Europos Sąjungos oficialusis leidinys
            
            
               C 502/14
            
         
      2021 m. rugsėjo 27 d.Bayerisches Verwaltungsgericht Ansbach (Vokietija) pateiktas prašymas priimti prejudicinį sprendimą byloje LSI – Germany GmbH / Freistaat Bayern
      
      (Byla C-595/21)
      (2021/C 502/22)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bayerisches Verwaltungsgericht Ansbach
      
      
         Šalys pagrindinėje byloje
      
      
         Pareiškėja: LSI – Germany GmbH
      
      
         Atsakovė: Freistaat Bayern (atstovaujama Bayerische Kontrollbehörde für Lebensmittelsicherheit und Veterinärwesen)
      
         Prejudiciniai klausimai
      
      
                  1.
               
               
                  Ar Reglamento (ES) Nr. 1169/2011 (1) VI priedo A dalies 4 punkte vartojama sąvoka „produkto pavadinimas“ turi būti aiškinama kaip reiškianti tą patį kaip ir „maisto produkto pavadinimas“, kaip jis suprantamas pagal Reglamento (ES) Nr. 1169/2011 17 straipsnio 1–3 dalis?
               
            
                  2.
               
               
                  Jei į pirmąjį klausimą būtų atsakyta neigiamai:
                  Ar „produkto pavadinimas“ yra pavadinimas, kuriuo maisto produktas siūlomas prekyboje ir reklamoje ir kuriuo jis vartotojams yra visuotinai žinomas, net jei tai nėra maisto produkto pavadinimas, o saugomas pavadinimas, prekės ženklas ar išgalvotas pavadinimas, kaip tai suprantama pagal Reglamento (ES) Nr. 1169/2011 17 straipsnio 4 dalį?
               
            
                  3.
               
               
                  Jei į antrąjį klausimą būtų atsakyta teigiamai:
                  Ar „produkto pavadinimą“ gali sudaryti du elementai, iš kurių vienas yra pagal prekių ženklų teisės aktus saugomas, ne su atskirais maisto produktais susijęs bendrinis žodis ar hiperonimas, kuriuo pavadinant atskirus produktus pridedamas juos sukonkretinantis papildomas žodis (kaip antra produkto pavadinimo dalis)?
               
            
                  4.
               
               
                  Jei į trečiąjį klausimą būtų atsakyta teigiamai:
                  Kuriuo iš dviejų produkto pavadinimo elementų reikia remtis pateikiant papildomus duomenis pagal Reglamento (ES) Nr. 1169/2011 VI priedo A dalies 4 punkto b papunktį, jeigu ant pakuotės išspausdintų dviejų produkto pavadinimo elementų dydis yra skirtingas?
               
            
         (1)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011, p. 18).